תכננתי לשתף עוד קצת מחוויות יום ההולדת של תוש, אבל בינתיים טמפרטורת הגוף שלו מתעקשת להתחרות בזו שבחוץ, אז חגיגות יום ההולדת קצת נדחו וקצת צומצמו ובינתיים אני כאן עם דברים אחרים. אוסף של פעילויות קיץ נחמדות שמעסיקות אותנו בימים חמים אלו.
בסופו של דבר, בשבועות האחרונים הקדשנו די מעט זמן לפעילויות בבית. המון מפגשים, חברים ואירועים משפחתיים מעסיקים אותנו. מכיוון שבכל זאת יש עוד לפחות חודשיים של קיץ לפנינו, אני מקווה שנספיק עוד קצת מהפעילויות שיש לי בראש, ואני בטוחה שגם בראש של יעלה מתוכננים דברים מעניינים…מאחלת לכולנו שבוע קריר, נעים ומלא בפעילויות מדליקות וממוזגות!
אפשר לראות פה שהייתה לנו תקלה עם בצק הקוואקר- כמו כל הבצקים שלנו, הוא נשמר בשקית אטומה במקרר. כשהוצאנו אותו, הסתבר שהוא התקשה ממש. ממש ממש. סוג של אבן יפה. כעבור זמן הפשרה די ארוך הוא התאושש וחזר לרכותו המדהימה. לא זכור לי שזה קרה לנו בשנה שעברה, אז אני לא בטוחה אם הבעיה היא במתכון או במקרר שלנו (למרות שהבצק החום שמר על מצבו הנעים יפה), אבל בינתיים העברנו אותו לאחסון בחוץ. קחו בחשבון אם אתם מנסים את המתכון (אם זה לא היה ברור, הוא מומלץ בחום. בהחלט הבצק הכי מפנק מכל הבצקים שלנו. יוקרתי מידי ליומיום, אבל פינוק נהדר לחג).
לא משנה כמה דברים נעשה, לאן נטייל, מה נכין, איזה משחקים נקנה ומה נתכנן, אין פעילות מוצלחת כמו בצק.
כמובן שזה לא אומר שזנחנו את הפעילויות האחרות לחג, היום הכנו (סופסוף) קופסה ממש נהדרת לחג ועוד כמה דברים נחמדים…מבטיחה לשוב ולשתף במהלך החג, אבל בינתיים- חג שמח מאוד לכולנו!
האמת היא שבבית כבר הספקנו לגמרי לעבור לנושאים אחרים, אפילו המדפים שלנו שינו את פניהם והספיקו להתחדש במגשים חדשים ומרגשים, אבל בתיקיית התמונות נשארו לי עוד כמה זנבות מפורים, והחלטתי שמגיעה להם רשומה משלהם, רגע לפני ששוב נפרדים לשנה ארוכה ללא פורים…אז בלי הרבה קשר או הגיון, קבלו את הזנבות של פורים!
אני, כלומר יעלה, קיבלנו החלפה ממש מהממת מכרמל, ולא יכולתי לצלם אותה כי יעלה לא ממש מוכנה להיפרד ממנה…מקווה שגם זה יגיע (אולי להתמודדות עם פחדים של גיל 4 מגיעה רשומה משל עצמה).
זהו, עכשיו בצק הפרג נח על משכבו בשלום (יחסי, שלום יחסי) ואני כמעט מוכנה נפשית להיפרד מהחג הכה-אהוב עליי עד לשנה הבאה. כל כך נהניתי מהחג השנה. אפילו שהגעתי אליו עייפה, נטולת כוחות, מלאת אילתורים של הרגע האחרון ועם מעט תוכניות, כרגיל הוא הצליח להפתיע אותי, להרים את מצב רוחי ולהחזיר אליי את כל האנרגיות האבודות. ולא רק שפורים היה משגע, אחריו חזר גם הגשם. זה חייב להיות סימן טוב, לא?!
אז אנחנו עברנו לאווירת פסח-אביב-פסחא, איתו למען האמת פתחנו את החגיגות…שיתופים בקרוב!
זו הייתה הזדמנות נהדרת לשחק שוב בשילובי צבעים, לחקור שוב את החוק המדעי הכי שימושי אצלנו בבית- מים מדביקים דברים, ליצור מים צבעוניים, כדורים רטובים ועוד ועוד. קחו בחשבון שאחרי זמן מה הצלופן (במיוחד הכחול) מתחיל קצת להוריד צבע, אז ייתכן שזו לא האמבטיה הכי נקייה בעולם…אבל היא לא ספק אטרקטיבית וחגיגית, כיאה לחג!
מאחלת לכולנו נר אחרון שמח, שיבשר על תחילתו של חורף אמיתי, מלא אור וחום בפנים, וקור וגשם בחוץ- חג שמח!
צפרדע, כינים (מסרק כינים שמופיע במערכה הראשונה וגו'), ברד (אבנים קטנות ולבנבנות/שקופות, אחרי שדיברנו על זה שברד זה קצת כמו לזרוק קרח על מישהו, זה כמו לשפוך מים, רק כואב…) וארבה (פחות או יותר, אל תתפסו אותי בהגדרה הזאולוגית). בלילה אחרי שהוספנו את האביזרים האלו לקופסה יעלה לא ישנה חצי לילה. רק בבוקר שאחרי גיליתי שזה קרה כי היא פחדה שיהיו לה המוני צפרדעים במיטה…נסתרות הן דרכי המוח של ילדים.
יש עוד שבוע וחצי עד פסח, ורשימת הפעילויות שלנו הולכת ומתארכת. לחג הזה יש כל כך הרבה מנהגים, מסורות וסיפורים שמאגר הרעיונות פשוט בלתי נדלה. מה אתם עושים לקראת פסח?!
השנה, מבין שלל רעיונות חג המולד שהציפו את הפינטרסט שלי פעילויות הבצק המגניבות היו אלו שלכדו את תשומת ליבי. במיוחד הפעילויות מסוג invitation to play, החביבות עליי כל כך: מכינים בצק משחק ביתי בהתאם לנושא, מסדרים אותו במגש יפה ומוסיפים אביזרים מושכים שמזמינים את הילד לשחק וליצור. חשבתי וחשבתי ויצרתי התאמה של הקונספט לחנוכה- ערכה להכנת סופגניות מבצק משחק.
מערבבים את הקמח, המלח וקרם הטרטר היטב. מוסיפים שמן. אם רוצים לצבוע את כל הכמות- מוסיפים צבע מאכל למים הרתוחים, מוסיפים לתערובת ולשים עד למרקם נעים. אם רוצים לצבוע רק חלק אפשר לחלק את החומרים היבשים ולהוסיף צבע+מים לכל קערה בנפרד, או (מה שאנחנו עשינו, ובתכלס קצת יותר מסורבל וארוך) להוסיף צבע לבצק המוכן לאחר הוספת המים, וללוש עד להטמעה.
מזכירה לכן שחוץ מפעילויות חורף וחנוכה, ב-18 לחודש יעלה פה גם אתגר "סימני דרך", מוזמנות ומוזמנים להצטרף!